**Ajanvarausrajapintojen HL7v3-määrittelyjen lukuohje**

HL7 Finland hyväksytyt ajanvarausmäärittelyt koostuvat seuraavista dokumenteista:

* Ajanvarausrajapinnat - Tekninen liittymämäärittely, v1.4 (AjanV\_Tekninen\_v14.pdf)
* HL7v3SchedulingFIv08.zip -paketti: sisältää ajanvarausviestien XML-skeemat, SOAP-esimerkit sekä viestejä käyttävien sovellusroolien WSDL:t. Mukana myös muut tarvittavat HL7v3-skeemat.

Lisäksi taustamateriaalina on teknisen liittymämäärittelyn pohjana ollut

Ajanvarausrajapinnat - Tekniikkariippumaton määrittely, v1 (pdf) (<http://www.uku.fi/tike/his/serapi/mater/AjanV_Tekniikkariippumaton_v1.pdf>). Tekniikkariippumattoman dokumentin status on informatiivinen ja siihen ei pyydetä lausuntoa.

Jos HL7 versio 3 ei ole vielä tuttua, kannattaa tämän dokumentin rinnalla tutustua myös Open CDA 2006 -dokumenttiin "HL7 Finlandin suositus V3-viestien käyttöönottoon" (<http://virtual.vtt.fi/virtual/hl7/cda/05-open-cda2006/v3-messaging.zip>). Teknisestä liittymämäärittelystä on viittauksia tähän suositusdokumenttiin.

Ajanvarausrajapinnat - Tekninen liittymämäärittelyn on varsin laaja dokumentti. Sitä kannattaa lähestyä samalla tavoin kuin mitä tahansa HL7v3 sovellusaluetta. Aluksi kannattaa lukea johdanto (luku 1) ja yleiskuvaus (luku 2), mihin asiaan määrittelyt on tarkoitettu. Yleiskuvaus pitää sisällään myös sovellusalueen tietomallin, josta saa kuvan, mitä tietoja sovellusalue kattaa.

Tämän jälkeen kannattaa lähteä lukemaan eri topicien storyboardeja ja interaktiolistauksia, joista saa selville, mitä toiminnallisuuksia ajanvaraussovellusalueesta löytyy. HL7v3 Scheduling-sovellusalue jakautuu kahteen topiciin: appointment topiciin (luku 3) ja slot topiciin (luku 4). Kaikki SerAPIssa määritellyt ajanvaraussanomat ovat Slot topicin alla. Ajanvarausrajapintojen - Teknisessä määrittelyssä ei ole tehty omia suomalaisia storyboardeja, eikä kansainvälisestikään ole määritelty kuin yksi storyboard, joten näitä lukemalla ei välttämättä saa hyvää kuvaa toiminnallisuuksista. Kannattaakin tutustua interaktioihin (etenkin Slot topicin kpl 4.6 ja kyselyiden kpl 5.7), sillä niiden nimet paljastavat, mitä toiminnallisuuksia sovellusalueelle on määritelty.

Interaktioista on linkit (Wordin ristiviittaukset) käytettyihin triggereihin ja sanomankuvauksiin. Sanomankuvauksissa on tehty varsinainen ajanvaraustietojen lokalisointi eli siellä on yhdistetty SerAPIssa määritellyt tietosisällöt HL7v3 Scheduling tietoihin. Interaktiosta on myös viittaukset HL7v3SchedulingFIv07.zip pakettiin, josta löytyvät interaktioiden skeemat ja SOAP-esimerkit sekä WSDL-määritykset.

Toinen vaihtoehto edellä kuvatulle lähestymistavalle on lähteä lukemaan johdannon ja yleiskuvauksen jälkeen lukua 7, jossa kuvataan alueellisen ajanvarauksen toteuttamista HL7v3 ajanvaraussovellusaluetta käyttäen. Luvun 7 kappaleessa "7.2 Toiminnallisuus, toimintojen suhde ja järjestys" yhdistetään ajanvaraussovellusalueessa esitetyt interaktiot eri toimintokokonaisuuksiin ja esitetään toimintojen suhde ja järjestys toisiinsa erilaisissa skenaarioissa. Nämä esitetään vuorovaikutuskaavioiden avulla. Jokaisesta esitettävästä interaktiosta on viittaus kyseisestä interaktiota käsittelevään teknisen liittymämäärittelyn kappaleeseen. Näistä kappaleista löytyvät puolestaan tarkemmat tiedot interaktion koostumisesta ja käytettävistä sanomankuvauksista sekä viittaukset interaktioiden skeemoihin ja SOAP-esimerkkeihin. Luvussa 7 on otettu kantaa myös alueellisen ajanvarauksen toteuttamisen muihin näkökulmiin (mm. tietoturva, web services viestintä).

Luvussa 8 Jatkokehitys on vielä työn alla olevia tai tulevaisuudessa mukaan otettavia kohtia.